Kivonat
A települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015. (II.26.) önkormányzati rendeletből


7[footnoteRef:1]. Hulladékszállítási díjkedvezmény támogatás [1:  Beiktatta a 3/2017 (II. 10.) Ör. 6. § hatályos 2017. július 1-től.] 


13/A.§ (1) A hulladékszállítási közszolgáltatással érintett ingatlanban, lakóhellyel rendelkező ingatlanhasználó magánszemély kérelme alapján, az egyébként irányadó közszolgáltatási díj 50 %-ának megfelelő kedvezmény adható amennyiben: 
a)[footnoteRef:2] egyedül élő kérelmező esetében az öregségi nyugdíj mindenkori legkisebb összegének a 300%-át, nem egyedül élő kérelmező esetében a kérelmező és a vele egy háztartásban élők egy főre jutó havi családi jövedelme nem haladja meg az öregségi nyugdíj mindenkori legkisebb összegének a 240%-át és a háztartás tagjai egyikének sincs vagyona; [2:  Módosította a 23/2017 (IX. 15.) Ör. 2.§ (1) bekezdése. Hatályos 2017. szeptember 15-től.] 

b) a kérelmezőnek nincs települési szilárd hulladék közszolgáltatási díjtartozása;
c) a kérelemmel érintett ingatlanban (lakásban) vállalkozási, üzleti (szálláshely-szolgáltatási) tevékenység nem folyik. 
(2)[footnoteRef:3] Az (1) bekezdésen túl az egyébként irányadó közszolgáltatási díj 100 %-ának megfelelő kedvezmény adható, amennyiben a kérelmező és a vele egy háztartásban élők egy főre jutó havi családi jövedelme nem haladja meg az öregségi nyugdíj mindenkori legkisebb összegét és a háztartás tagjai egyikének sincs vagyona, feltéve, hogy a kérelmező az (1) bekezdés b) és c) pontjának megfelel.  [3:  Módosította a 23/2017 (IX. 15.) Ör. 2.§ (2) bekezdése. Hatályos 2017. szeptember 15-től.] 

